Na podlagi 25. člena Zakona o delovnih razmerjih (Uradni list RS, št. [21/13](http://www.uradni-list.si/1/objava.jsp?sop=2013-01-0784), [78/13 – popr.](http://www.uradni-list.si/1/objava.jsp?sop=2013-21-2826), [47/15](http://www.uradni-list.si/1/objava.jsp?sop=2015-01-1930) – ZZSDT, [33/16](http://www.uradni-list.si/1/objava.jsp?sop=2016-01-1428) – PZ-F, [52/16](http://www.uradni-list.si/1/objava.jsp?sop=2016-01-2296), [15/17](http://www.uradni-list.si/1/objava.jsp?sop=2017-01-0741) – odl. US, [22/19](http://www.uradni-list.si/1/objava.jsp?sop=2019-01-0914) – ZPosS, [81/19](http://www.uradni-list.si/1/objava.jsp?sop=2019-01-3722), [203/20](http://www.uradni-list.si/1/objava.jsp?sop=2020-01-3772) – ZIUPOPDVE, [119/21](http://www.uradni-list.si/1/objava.jsp?sop=2021-01-2550) – ZČmIS-A, [202/21](http://www.uradni-list.si/1/objava.jsp?sop=2021-01-4069) – odl. US, [15/22](http://www.uradni-list.si/1/objava.jsp?sop=2022-01-0215), [54/22](http://www.uradni-list.si/1/objava.jsp?sop=2022-01-1186) – ZUPŠ-1, [114/23](http://www.uradni-list.si/1/objava.jsp?sop=2023-01-3325) in [136/23](http://www.uradni-list.si/1/objava.jsp?sop=2023-01-4287) – ZIUZDS) in tretjega odstavka 70. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?sop=2007-01-3411) – uradno prečiščeno besedilo, [65/08](http://www.uradni-list.si/1/objava.jsp?sop=2008-01-2817), [69/08](http://www.uradni-list.si/1/objava.jsp?sop=2008-01-3014) – ZTFI-A, [69/08](http://www.uradni-list.si/1/objava.jsp?sop=2008-01-3015) – ZZavar-E, [40/12](http://www.uradni-list.si/1/objava.jsp?sop=2012-01-1700) – ZUJF, [158/20](http://www.uradni-list.si/1/objava.jsp?sop=2020-01-2765) – ZIntPK-C, [203/20](http://www.uradni-list.si/1/objava.jsp?sop=2020-01-3772) – ZIUPOPDVE, [202/21](http://www.uradni-list.si/1/objava.jsp?sop=2021-01-4069) – odl. US in [3/22](http://www.uradni-list.si/1/objava.jsp?sop=2022-01-0014) – ZDeb; v nadaljnjem besedilu: ZJU) Statistični urad Republike Slovenije (v nadaljnjem besedilu: SURS), Litostrojska 54, 1000 Ljubljana, objavlja prosto uradniško delovno mesto

**Svetovalec v Sektorju za demografske in socialne statistike, v Oddelku za statistiko dela, določen čas – nadomeščanje javne uslužbenke na materinskem in starševskem dopustu.**

Izbrani kandidat bo delo opravljal na uradniškem delovnem mestu, brez imenovanja v naziv.

Kandidati, ki se bodo prijavili na prosto delovno mesto, morajo izpolnjevati naslednje pogoje:

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja) ali
* najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali
* najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja),
* najmanj 7 mesecev delovnih izkušenj,
* znanje uradnega jezika,
* državljanstvo Republike Slovenije,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katerega oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Naloge povzete iz sistemizacije delovnega mesta:

- sodelovanje pri pripravi predpisov in drugih zahtevnejših gradiv,

- sodelovanje z drugimi organi, institucijami in uporabniki,

- spremljanje predpisov delovnega področja,

- vodenje in odločanje v manj zahtevnih predpisanih postopkih delovnega področja,

- sodelovanje v projektnih skupinah,

- opravljanje drugih nalog podobne zahtevnosti,

- zbiranje, urejanje in priprava podatkov za oblikovanje zahtevnejših gradiv,

- samostojno oblikovanje manj zahtevnih gradiv s predlogi ukrepov,

- samostojna priprava analiz, informacij, poročil in drugih gradiv.

Naloge, ki jih bo izbrani kandidat na delovnem mestu svetovalec opravljal s področja statistik trga dela (aktivno in neaktivno prebivalstvo) so:

- sodelovanje pri postavljanju in posodabljanju metodologije raziskovanj, s katerimi SURS svojim slovenskim in tujim uporabnikom zagotavlja kakovostne statistične podatke o stanju na trgu dela,

- sodelovanje pri pripravi ter oblikovanju vprašanj in vprašalnikov (elektronski vprašalniki za osebno anketiranje na terenu, spletni vprašalniki, vprašalniki za telefonsko anketiranje),

- izvedba kognitivnih testiranj vprašalnikov in drugih merskih instrumentov,

- statistična obdelava zbranih podatkov, analiza podatkov in objava podatkov, vključno z morebitnimi priložnostnimi objavami in publikacijami,

- mednarodno sodelovanje z Evropskim statističnim uradom in drugimi mednarodnimi inštitucijami, priprava gradiv in stališč,

- spremljanje slovenskih in evropskih predpisov s področja trga dela,

- sodelovanje v projektnih skupinah s področja trga dela.

Od kandidata pričakujemo:

* znanje uporabe računalniških programov: MS Word, MS Excel, MS Access, SAS,
* odlično znanje angleškega jezika,
* poznavanje statističnih postopkov in metod,
* poznavanje procesov in metodologije anketiranja,
* poznavanje področja trga dela (aktivno in neaktivno prebivalstvo),
* sposobnost analitičnega razmišljanja,
* sposobnost dobrega pisnega in ustnega izražanja

Poleg strokovnih znanj od kandidata pričakujemo pripravljenost za samostojno in timsko delo, komunikativnost, zanesljivost, natančnost, pripravljenost za strokovno usposabljanje in prilagodljivost.

**Prijava mora vsebovati:**

1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja/raven in smer izobrazbe (študijski program) ter leto in ustanova, na kateri je bila izobrazba pridobljena;
2. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (datum sklenitve in datum prekinitve delovnega razmerja pri posameznem delodajalcu z navedbo stopnje izobrazbe, ki je bila zahtevana za to delovno mesto);
3. izjavo kandidata, da:

- je državljan Republike Slovenije,

- ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in o tem, da ni bil obsojen na nepogojno kazen zapora v trajanju več kot šest mesecev,

- zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,

1. izjavo, da za namen tega postopka dovoljuje Statističnemu uradu Republike Slovenije pridobitev podatkov iz uradne evidence (v primeru, da kandidat z vpogledom v uradne evidence ne soglaša, bo moral sam predložiti ustrezna dokazila).

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

Z izbranim kandidatom bomo sklenili pogodbo o zaposlitvi za določen čas, in sicer za čas trajanja materinskega in starševskega dopusta javne uslužbenke, s polnim delovnim časom.

Izbranemu kandidatu se bodo na delovnem mestu svetovalec (izhodiščni plačni razred 31 oziroma 1492,62 bruto), pravice in dolžnosti določile glede na uradniški naziv svetovalec III.

Izbrani kandidat bo delo opravljal v poslovnih prostorih SURS-a, Litostrojska cesta 54, Ljubljana.

SURS, ki je med petimi najbolj inovativnimi organi v državni upravi, izbranemu kandidatu nudi zaposlitev v urejenem, prijetnem in varnem delovnem okolju, z zanimivimi in raznolikimi delovnimi nalogami, z možnostjo za osebni in strokovni razvoj, rednim plačilom, skrb za zdravje na delovnem mestu, ugoden delovni čas in z možnostjo hibridnega dela.

Kandidat pošlje prijavo v zaprti ovojnici z označbo: »za prosto delovno mesto svetovalec, št. 1102-23/2024«, na naslov: SURS, Litostrojska 54, 1000 Ljubljana, in sicer v roku 8 dni po objavi na osrednjem spletnem mestu državne uprave GOV.SI in na spletni strani Zavoda RS za zaposlovanje. Za pisno obliko prijave se šteje tudi elektronska oblika, poslana na elektronski naslov: gp.surs@gov.si, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni najkasneje v osmih dneh po zaključenem postopku izbire.

Informacije o izvedbi javne objave daje Marija Žerjav Prosen, telefon: 01 2416 419, od 10.00 do 11.00 ure, informacije o delovnem področju pa Matej Divjak, telefon: 01 2340 870.

V besedilu javne objave uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.